Úradný vestník L 198 , 08/08/1996 S. 0036 - 0039



Devätnásta smernica Komisie 96/41/ES z 25. júna 1996, ktorou sa prispôsobujú technickému pokroku prílohy II, III, VI a VII smernice Rady 76/768/EHS o aproximácii právnych predpisov členských štátov vzťahujúcich sa na kozmetické výrobky (Text významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou 95/34/EHS [2]a najmä na jej článok 8 ods. 2, po porade Vedeckého výboru pre kozmetológiu, keďže dostupné vedecké dáta indikujú, že kyselina urokanová zasahuje do imunitných procesov v prítomnosti ultrafialového žiarenia, a preto by malo byť jej používanie zakázané; keďže hydroxid vápenatý v kombinácii s guanidínovou soľou a hydroxidom lítnym, používané ako vlasové vyrovnávače, môžu mať nežiadúce účinky, ak dôjde k ich kontaktu s očami; keďže ich používanie by malo preto spĺňať určité obmedzenia a požiadavky; keďže na základe posledných vedeckých a technických výskumov, chlórfenezín, nátrium-hydroxymetylglycinát a chlorid strieborný vyzrážaný na oxide titaničitom smú byť používané ako konzervačné látky v kozmetických výrobkoch; keďže na základe posledných vedeckých a technických výskumov, polymér N-{-(2 a 4)-[(2-oxoborn-3-ylidén)metyl]benzyl}akrylamid smie byť používaný ako UV filter v kozmetických výrobkoch; keďže opatrenia stanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, PRIJALA TÚTO SMERNICU: Článok 1 Smernica 76/768/EHS sa týmto mení a dopĺňa podľa prílohy. Článok 2 1. Členské štáty prijmú všetky nevyhnutné opatrenia, aby pre látky stanovené v prílohe, s účinnosťou od 1. júla 1997, výrobcovia ani dovozcovia usadení v spoločenstve neumiestňovali na trh výrobky, ktoré nie sú v súlade s požiadavkami tejto smernice. 2. Členské štáty prijmú nevyhnutné opatrenia, aby výrobky uvedené v odseku 1, obsahujúce látky stanovené v prílohe, neboli po 30. júni 1998 predávané alebo iným spôsobom dodávané konečnému spotrebiteľovi, ak nie sú v súlade s požiadavkami tejto smernice. Článok 3 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 1997. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 25. júna 1996 Za Komisiu Emma bonino člen Komisie [1] Ú. v. ES L 262, 27.9.1976, s. 169. [2] Ú. v. ES L 167, 18.7.1995, s. 19. -------------------------------------------------- PRÍLOHA Prílohy smernice 76/768/EHS sa menia a dopĺňajú takto: 1. v prílohe II je pridané toto referenčné číslo 418: "418. Kyselina 3-imidazol-4-ylakrylová a jej etylester (kyselina urokanová)"; 2. v prílohe III je referenčné číslo 15 nahradené týmito referenčnými číslami: "(a) | (b) | (c) | (d) | (e) | (f) | 15a | Hydroxid draselný alebo sodný | a)odstraňovač prínechtovej kože | a)5 % z hmotnosti | | a)Obsahuje žieravinu. Vyhýbajte sa kontaktu s očami. Môže zapríčiniť oslepnutie. Uchovajte mimo dosahu detí. | | b)Vlasový vyrovnávač | b) | | b) | | 1.Všeobecné použitie | 1.2 % z hmotnosti | | 1.Obsahuje žieravinu. Vyhýbajte sa kontaktu s očami. Môže zapríčiniť oslepnutie. Uchovajte mimo dosahu detí. | | 2.Profesionálne použitie | 2.4,5 % z hmotnosti | | 2.Iba pre profesionálne použitie. Vyhýbajte sa kontaktu s očami. Môže zapríčiniť oslepnutie. | | c)pH regulátor | c)Do pH 12,7 | | c)Uchovajte mimo dosahu detí. Vyhýbajte sa kontaktu s očami. | | —depilátory | | | | | d)Do pH 11 | d)iné použitia ako pH regulátor | | | 15b | Hydroxid lítny | a)Vlasový vyrovnávač | | | | | 1.Všeobecné použitie | 1.2 % z hmotnosti | | 1.Obsahuje žieravinu. Vyhýbajte sa kontaktu s očami. Môže zapríčiniť oslepnutie. Uchovajte mimo dosahu detí. | | 2.Profesionálne použitie | 2.4,5 % z hmotnosti | | 2.Iba pre profesionálne použitie. Vyhýbajte sa kontaktu s očami. Môže zapríčiniť oslepnutie. | | b)Iné použitia | | | | 15c | Hydroxid vápenatý | a)Vlasový vyrovnávač obsahujúci dva komponenty: hydroxid vápenatý a guanidínovú soľ | 7 % z hmotnosti hydroxidu vápenatého | | Obsahuje žieravinu. Vyhýbajte sa kontaktu s očami. Môže zapríčiniť oslepnutie. Uchovajte mimo dosahu detí | | b)Iné použitia | | | | 3. v prílohe VI: a) časť jedna: Sú pridané tieto referenčné čísla: "(a) | (b) | (c) | (d) | (e) | 50 | 3-(4-chlórfenoxy)propán-1,2-diol (chlórfenezín) | 0,3 % | | | 51 | Nátrium-hydroxymetylaminoacetát (nátrium-hydroxymetylglycinát) | 0,5 % | | | 52 | Chlorid strieborný vyzrážaný na oxide titaničitom | 0,004 % vyjadrené ako AgCl | 20 % AgCl (W/W) na TiO2. Zakázaný vo výrobkoch pre deti mladšie ako tri roky, vo výrobkoch na orálnu hygienu a vo výrobkoch určených na aplikáciu do okolia očí a na pery." | | b) časť dva: Referenčné čísla 2 a 30 sú vypustené. Pre referenčné čísla 16, 21 a 29 je dátum "30. 6. 1996" nahradený dátumom "30. 6. 1997"; 4. v prílohe VII: a) časť jedna: je pridané toto referenčné číslo: "(a) | (b) | (c) | (d) | (e) | 11 | polymér N-{-(2 a 4)-[(2-oxoborn-3-ylidén)metyl]benzyl}akrylamidu | 6 %" | | | b) časť dva: Referenčné čísla 33 a 34 sú vypustené. Pre referenčné čísla 2, 5, 6, 12, 13, 17, 25, 26, 29 a 32 je dátum "30. 6. 1996" nahradený dátumom "30. 6. 1997". --------------------------------------------------